JUMAL KÕNELEB
Teretulemast taas Jumala Sõna juurde.
Oleme käsitlenud aktuaalset teemat meie kõigi elus - majandust.
Täna jätkame samal teemal.
Paljud vajavad raha ja igatsevad miljoneid,
loteriivõitu või midagi sellist.
Jumal ei luba meile seda.
Jumal lubab anda tarkust ka majandusküsimustes.
Mul on lahti Õpetussõnad, kus rõhutatakse tarkuse tähtsust
üle kõige muu.
Tuletatakse meelde, et me otsikisme seda
ja januneksime tarkuse järele. Siin öeldakse, et Issanda kartus
on tarkuse algus.
Kui me otsime Jumala tahet erinevatel elualadel,
siis oleme tõeliselt targad.
Jumal teab kõigist paremini,
kuidas ka lahendada igapäevaseid majandusküsimusi.
Jeesuse järgimist alustades olime me päris vaesed.
Olime samas innukad ja tahtsime teenida Jumalat.
Pidev vaesuses elamine aga pani mõtlema.
Hakkasime otsima tarkust nagu Õpetussõnades soovitatakse.
Tahtsime teada, mis on Jumala tahe.
Olime ka innukalt valmis vaestena Jumalat elu lõpuni järgima,
aga tahtsime teada, kuidas Jumal neid asju näeb.
Nagu eelmises osas rääkisime, õpetas Jumal meile
esimeseks asjaks kümnise maksmist.
Mõni võib mõelda, et kümnis kuulub Vana testamenti
ja vana lepingu juurde.
Aga sel juhul poleks Jeesus sellest rääkinud.
Aga ka Jeesus rääkis sellest.
Matteuse 23:23 ütles Ta kirjatundjaile:
"Häda teile, kirjatundjad ja variserid, te silmakirjatsejad,
et te maksate kümnist mündist ja tillist ja köömnest
ning jätate kõrvale kaalukama osa Seadusest
- õigluse ja halastuse ja ustavuse!
Üht tuleb teha, kuid teist ei tohi jätta kõrvale!"
Jeesus küll ütleb, et on tähtsamat kui kümnis mündist ja tillist.
Ta ütleb, et armastus ja õiglus on olulisemad kui maitseained.
Sellegipoolest Ta ütleb, et ka kümnise eest peab hoolitsema.
Luuka 20:25 ütleb Jeesus: Andke siis nüüd keisri oma
keisrile tagasi ja Jumala oma Jumalale!”
Variserid tõid Talle mündi ja küsisid maksumaksmise kohta.
Jeesus vastas, et andke Jumalale kuuluv Jumalale.
Ta mõtles kümnist.
See oli esimene asi, mida Jumal meile õpetas.
See oli allikas ja võti selleks, et Jumala õnnistused hakkaks voolama
meie elus, nagu Ta ütleb Malaki raamatus.
Kui me anname Talle esikoha oma majandusasjades,
kui me maksame kümnist, siis Tema avab Taeva luugid
ja kallab õnnistust ülikülluslikult sinu ja minu ellu.
Me nägime seda kohe.
Eelmine kord rääkisime, kui hakkasime kooliühinguga
kümnist maksma, siis Jumal kustustas alla aastaga kõik meie võlad.
Kümnisemaksmine on võti Jumala õnnistuste allikale.
Tahaksin lugeda Luuka evangeeliumist.
Kui Jeesus alles alustas oma maapealset tööd, ütles Ta nii:
Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit..."
See puudutas meid väga.
Kui lugesin, et Jeesus on tulnud kuulutama vaestele rõõmusõnumit,
siis ma tahtsin sellest rohkem teada saada.
Ta tsiteerib siin Jesajat. Jesaja raamatus on kirjas:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda, kuulutama vabastust vangidele
ja avama pimedate silmi, kuulutama Issanda
meelepärast aastat ja meie Jumala kättemaksu päeva,
trööstima kõiki leinajaid, andma Siioni leinajaile
laubaehte tuha asemel, rõõmuõli leinarüü asemel,
ülistusrüü kustuva vaimu asemel..."
See läheb muudkui edasi.
Issand ütleb, et Tema on tulnud tõesti meile midagi head tooma.
Ta on tulnud siduma, lohutama ja parandama.
Tema ei rõhu alla, röövi ega Ta varasta meilt.
Tema tahab üles tõsta, aidata teha meis kõik terviklikuks.
Nii ihu, abielu, laste osas kui ka majanduslikes küsimustes.
Ta tahab tervendada, parandada ja teha korda.
Ta tahab vabastada ja aidata.
Jan ennist mainis, et meie tee Jumalaga
algas väga tagasihoidlikes tingimustes.
Mäletan eriliselt ühte korda.
Olime juba mitu aastat ehitanud kristlikku kooli ja tundus,
et sama võitlus jätkub ühest aastast teise.
Meie pojad olid siis lastehoius ja talv oli tulekul.
Poistel oli vaja uusi talvekindaid. Lapsehoidja oli juba mitu korda
seda meelde tuletanud, et oleks vaja korralikke kindaid.
Meil polnud sentigi raha.
Mäletan üht korda, kui viisin poisid hoidja juurde,
teades, et on külm ilm.
Poistel olid räbaldunud vanad kindad.
Teadsin, et hoidja vaatab mind taas selle pilguga...
Koju jõudes puhkesin nutma Issanda ees.
Ma ei jaksa seda enam! Ma ei suuda enam!
Ma pean ostma oma poistele talvekindad.
See pole ju palju palutud!
Mul sai sel hetkel villand. Ma ei talu seda enam ühtegi päeva!
Ei ühtki päeva enam! See asi peab nüüd lihtsalt muutuma!
Meie elus Janiga oli suur probleem. Olime kuunud õpetust selle kohta,
et Jumal hoolitseb meie eest ning me võime käia usus.
Issand hoolitseski meie eest aga meie majandus oli väga kaootiline.
Meil polnud mingit süsteemi, kui mingi raha laekus,
siis maksime peamised arved ära, ostsime veidi süüa
ja sellega oli jälle raha otsas. Kogu aeg samamoodi.
Koolitöös ka samamoodi.
Kiiresti maksime mõned palgad ja arved ära ja takerdusime jälle
sellesse samasse kaosesse.
Kogu majanduslik olukord oli täielik kaos.
Sel ajal oli Jumal meile juba õpetanud kümnisemaksmist.
Nüüd Ta tahtis õpetada midagi uut just selle asja kohta.
Nüüd tasub kuulata hoolega! See on asi, mille Ta meile õpetas
ja mis tegi kannapöörde meie majanduslikus olukorras.
See muutis täielikult meie majanduslikku olukorda.
Paremas suunas. Ei mingit hetkelist muutust.
Ei mingit võlutrikki, aga see oli tohutu suur samm edasi.
Kui me ei õppinud seda ära, siis poleks me kunagi
saanud ehitada oma kooliühingut tugevaks, vastupidavaks
ja majanduslikult hästi toimivaks, nagu see nüüd on.
Me poleks saanud taotleda Helsingi linna tuge ringide
ja lasteaia töö jaoks ega vahetusõpilasstipendiume
ning muud toredat, mida me nüüd teeme kogu aeg.
Nüüd on meil see asi korras.
Kas ma saan selle välja öelda, mis see on? - Nüüd saad.
Issand kõneles meiega.
Mitte valju häälega ega läbi ruupori:
"Joy, sa pead nii tegema!" - Ei.
Hoopis vaikne, tasane, südamest tulev hääl.
Hääl, mis meenutab mu enda mõtteid.
Mitte mingi mehe hääl või väljast tulev veider hääl.
Vaikne, rahulik hääl südames. Ta ütles nii:
"Joy," ütles Ta.
"Kui sa teed näiteks elektrifirmaga lepingu,
siis on see nagu lepingu sõlmimine.
Sa lubad nendega lepingut sõlmides et sa kasutad nende elektrit.
Sa nõustud ka maksma arved."
Kui Issand kasutas sõna "leping", siis ma mõistsin,
et Tal on sellega tõsi taga.
"Kui sa sõlmid telefonifirmaga
lepingu nende kõneaja kasutamiseks,
siis sa võtad kohustuse tasuda arve. See on liidu sõlmimine.
See on kokkulepe, millest tuleb kinni pidada."
See puudutas südant, sest meil olid sageli
maksetähtajad ületatud.
Ja meil puudus süsteem. Andsime oma parima aga ...
Issand ütles nii: "Joy, mulle ei meeldi, et kristlased ei maksa arveid
õigeaegselt või jätavad arved üldse tasumata."
Ta ütles, et see teeb mulle häbi.
Ta tahab, et kristlased ehk Tema lapsed korraldaksid
oma majandusasjad paremini nagu kord ja kohus.
Kui Ta seda ütles, siis see puudutas mu südant.
Teadsin, et teen selles asjas kogu aeg valesti, korduvalt.
Samas mu sees tõusis rõõm.
Issand, oled sa nii hea, et tahad aidata mind korraldada
mu majanduslik olukord, et ma suudan õigel viisil majandada?
Ma saan maksta arved õigeaegselt ära.
Mu korras majapidamine toob Jumalale au.
Seda ma tahan! Nii ma tahandgi oma majapidamist korraldada!
Seda õpetasid mulle juba mu isa ja ema.
Iseenesestmõistetavalt tuleb asjad teha õigesti ja korralikult.
Õppisime, et kui pole raha telefoniarve maksmiseks,
siis ei ole vaja mobiili hankida.
Kui pole raha lehetellimuse jaoks,
siis ei telli seda lehte enne, kui on raha selle jaoks.
Tuleb öelda, et ma olin sel ajal sinuga karm.
Mäletan seda, et olin ususangar. Ma polnud küll päris
süüdimatu laristaja, aga ma polnud
rahakasutuses vastutustundlik.
Mõtlesin, et lähme pealegi välja sööma.
Küllap Issand hoolitseb meie eest.
Ta armulikult hoolitseski, aga see pole õige viis.
Jumal rääkis sellest minule samal ajal: "Jan, see pole õige!"
Sul on vaid mõni euro järel, arvete virn nii suur ja lähed restorani.
See ei ole vastutustundlik majandamine.
Jumal tahtis õpetada meile vastutustunnet.
See pole alati tore, kui Jumal sellistest asjadest räägib.
Tal on head kavatsused.
Ma rääkisin alguses Jumala tarkusest.
Kui võtame selle alandlikult vastu, siis see toob meie ellu õnnistuse.
Õp. 3:2 ütleb, et tarkus annab sulle pika ea,
lisab eluaastaid ja rahu.
Siis ütles Issand veel midagi. Ta näitas mulle rahakotti ja ütles:
"Joy, su rahakott on auke täis. Kui ma annan sulle raha,
siis see kaob kohe läbi nende aukude." Nii see oligi.
Kogu raha mille me saime, see kohe kadus, kes teab kuhu.
Mõistsin, et kui rahakott on auke täis,
siis see ei saa ju kunagi täis.
Kõigepealt tuleb augud lappida ja alles siis saab Issand
ehk hakata täitma seda rahakotti.
Ja ühel päeval võib see isegi hakata üle voolama.
Aga see algab sellest, et pole enam auke kotis.
Peame ennast turjast haarama ja hakkama planeerima.
Kas näitan, mida me tegime? Näita, see võib olla kellelegi
olla heaks juhtnööriks.
Võtsime sellise mapi.
Siis tegin sinna ise paberist eralduslehed,
sest mul polnud siis raha selliste jaoks nagu nüüd koolis on.
Toona neid meil polnud ja nii ma tegin need ise,
Võtsin ka paberi. Nüüd teen seda arvutis,
aga mitu aastat tegin kõik paberi peal.
Ja hakkasin sinna kirja panema.
Nagu rääkisin: kõigepealt kümnis,
siis kõige kohustuslikumad arved ja väljaminekud.
Järgmiseks üür, kommunaalkulud, mis on kohustuslikud.
Üür ja elektriarve. Need on samuti kohustuslikud.
Vaatasin kui palju mul kulub aastas elektri peale
ja jagasin selle aasta peale ära,
nii et iga kuu saaks säästa elektri ostuks vajamineva summa.
Tegime omale teise konto arvete jaoks.
Kandsime sinna arvete jaoks vajaliku summa igakuiselt.
Kümnis, üür, elekter,
autokindlustuse raha, sest maal elades on auto hädavajalik,
veearved ja kohustuslik prügivedu. Need on hädavajalikud.
Arvutasin kokku, kui palju ühes kuus kulub.
Sellest päevast peale kanname iga kuu selle summa arvekontole.
Kirjutasin kõik arved välja, et oleks hea jälgida nende seisu.
See pole väga keeruline, pigem nagu koristamine.
Võtab iga nädal veidi aega,
aga seda tehes juhtus nii, et kadu arvetes kadus.
Kui nüüd arved tulevad, siis see ei ahista meid,
sest arvetekontol on alati raha.
On oluline ka meelde tuletada, mis praegu ütlemata jäi,
et arvekonto raha ei puututa! Arvekontolt raha ei võeta muuks.
Need on ainult arvete maksmiseks.
Neid ei kasutata, kui tuleb korraga mõte sõita Prantsusmaale.
Nende rahade eest hoitakse kohustuslikud asjad korras.
See ei olnud alguses kerge.
See tähendas meie olukorras, et ei jäänud raha üle toidu
ega bensiini jaoks. - Meie puhul oli nii.
Otsustasime elada usu peal,
mitte arvete osas vaid toidu ja bensiini osas.
Piibel on täis lubadusi selle kohta, kuidas Issand hoolitseb
meie toidu ja riiete eest.
Kui meie maksime meie arved korralikult,
siis Tema täitis meie toiduvajaduse ja täidab seda ka praegu iga nädal.
Kuu ja aasta aasta järelt. Seda imelisel viisil.
Nagu ütlesid, see on olnud tohutu kergendus
nii meie oma koduses kui kooliühingu majapidamises.
Arvete pärast ei tohiks langeda masendusse.
Arvekontol on alati raha arvete maksmiseks.
Kui majapidamine oli kontrolli all siis me ei pidanud häbenema.
Arved said alati makstud ja saavad ka praegusel ajal.
Kui need asjad on korras, siis ülejääv raha ongi tõesti lisa.
Halleluuja!
Siis võib rahuliku südamega kasutada seda millegi toreda tarvis.
Kui selline süsteem tundub võõrana, siis Piibli jaoks pole see
sugugi võõras teema. Fil. 4:15 kirjutab Paulus nii:
"Teie, filiplased ju teate, et evangeeliumi kuulutamise alguses,
kui ma läksin teele Makedooniast, ükski muu kogudus ei olnud
minuga osaduses andmise ja võtmise arvepidamises,
kui ainult teie."
Paulusel ja Filipi kogudusel oli arvepidamises osadus.
Nad panid kirja, mida Paulus andis või sai annetustena.
Juba tol ajal oli kasutusel raamatupidamine
ja korraldati majapidamist.
1. Kr.14:33 ütleb nii:
"Jumal ei ole korratuse, vaid rahu Jumal.
Nõnda nagu on kõigis pühade kogudustes..."
Kui su majapidamine on korras ja arved saavad makstud,
siis see annab sulle tohutu rahu.
See muutis kõike.
Kaos ja ahistus kadus meie elust.
Vastutustundetus kadus ja arenes iseloom ning nägemisvõime.
Nägime, millised on meie väljaminekud tegelikult.
Kui palju tegelikult raha kulub ja palju peaks juurde tulema,
et meie majapidamine oleks heal järjel.
Siis saime paluda issandalt konkreetseid summasi,
kui vajasime ühte või teist summat.
Õp. 16:8 loeme nii:
"Parem pisut õiglusega, kui palju tulu ülekohtuga."
Kui meil ka on vähe, aga oleme ausad ja kohusetundlikud,
siis on see parem.
Nüüd palvetame.
Issand, tänan selle Sõna eest, selle tarkuse eest,
mida Su Sõna annab. Tänan, Issand, et oled meid õpetanud.
Palume, et see sõnum puudutaks iga vaatajat,
kellel on samad probleemid ja majanduslik kaos peres.
Anna julgus ja jõud haarata oma majapidamisel turjast.
Tänu, Issand, et ka ülejõu käiva võlakooremi juures,
oled Sina vägev ka seda korda ajama. Nõnda nagu sa korraldasid
ka meie kooliühingus.
Sa oled vägav aitama igat inimest. Ükski võlakoorem või -mägi
ei ole Sinu jaoks liiga suur. Anna julgust tegutseda
ja tarkust, et igaüks saaks majandusasjad korda.
Palume seda kõigile vajajatele Jeesuse nimel. Aamen.
Issand õnnistagu Sind! Kui soovid ise olla õnnistuseks,
võid investeerida TV7 töösse. Kui oled siit saanud, võid ka annetada.
Helistades numbril 900 1777 annetad 7 eurot Eesti kanali heaks.
Võid ka kasutada ekraanile tulevaid kontonumbreid.
Tea, et Jumalariiki külvatud raha leiab hea maapinna
ja kannab õnnistusvilja ka sinu elus. Ole õnnistatud Jeesuse nimel.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin